CELEX: 62020TN0567
Language: et
Date: 2020-09-10 00:00:00
Title: Kohtuasi T-567/20: 10. septembril 2020 esitatud hagi – ML versus komisjon

3.11.2020   
            
            
               ET
            
            
               Euroopa Liidu Teataja
            
            
               C 371/25
            
         
      10. septembril 2020 esitatud hagi – ML versus komisjon
      (Kohtuasi T-567/20)
      (2020/C 371/29)
      Kohtumenetluse keel: prantsuse
      
         Pooled
      
      
         Hageja: ML (esindajad: advokaadid L. Levi ja M. Vandenbussche)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
               
            see tähendab:
      
                  —
               
               
                  tühistada komisjoni 30. juuni 2020. aasta otsus lükata tagasi hageja kandidatuur hankemenetluses nr [konfidentsiaalne] (1);
               
            
                  —
               
               
                  kohustada hüvitama talle kahju, mis seisneb selles, et temalt võeti võimalus saada oma pakkumusele hinnang ning sõlmida leping, mille väärtus on kümneaastase ajavahemiku jooksul 1 500 000 eurot;
               
            
                  —
               
               
                  kohustada maksma hüvitist sümboolses summas üks euro, mis kuulub korrigeerimisele;
               
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et rikutud on põhjendamiskohustust. Hageja leiab, et vaidlustatud otsuse põhjendus ei ole piisav, eelkõige majandus- ja finantssuutlikkuse kriteeriumi osas.
               
            
                  2.
               
               
                  Teine väide, et rikutud on hankedokumentides määratletud tingimusi ja tehtud ilmne hindamisviga. Vaidlustatud otsuse kohaselt ei vastanud hageja majandus- ja finantssuutlikkuse ega tehnilise ja kutsealase suutlikkuse kriteeriumidele. Kuid hageja leiab, et tema esitatud tagatise põhjal oleks pidanud kostja asuma seisukohale, et majandus- ja finantssuutlikkuse kriteerium on täidetud. Mis puudutab teiseks tehnilise ja kutsealase suutlikkuse kriteeriumi, siis hageja arvates on tema puhul see täidetud, sest ta on esitanud tõendid vähemalt kahe kvaliteedimärgisega [konfidentsiaalne] või sarnase kvaliteedimärgisega ettevõtte juhtimise kohta.
               
            
                  3.
               
               
                  Kolmas väide, et rikutud on kaitseõigusi ja hea halduse põhimõtet, mida on tunnustatud Euroopa Liidu põhiõiguste harta artiklis 41, ning proportsionaalsuse põhimõtet ja finantsmääruse (2) I lisa punkti 18.7. Hageja sõnul tugines kostja oma otsuses teabele, mida hanketoimikus ei olnud ja mille osas ta ei saanud enne tema suhtes kahjuliku otsuse tegemist seisukohta väljendada. Veel lisab hageja, et kui kostja leidis, et tagav äriühing ei vasta kohaldamisele kuuluvatele valikukriteeriumidele, oleks ta pidanud nõudma selle väljavahetamist ja mitte lükkama pakkumuse täies ulatuses tagasi.
               
            
         (1)  Konfidentsiaalsed andmed eemaldatud.
      
         (2)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1).